SA i koya oqo na i kuri ni nona cau mai na macawa sa oti ko Nai Talatala Aisake Seru mai na Ratu Mara College e Lakeba.
Ni tei wilika sara yani.
Ni vakadikevi vakavinaka na i vakadinadina vaka i Vola Tabu ni vosa na lawa kei na i vakadewa ni Vola Tabu vou e vakamatalia sara na ka e laurai.
Eda na tekivu me da vakadeuca mada na i balebale ni lawa e na i Vola Tabu makawa (OT).
E vutucoqa tu na i Vola Tabu Makawa e na i vakavakadewa ni vosa na lawa.
E vaka koto oqo na veivosa e vakadewataka na i balebale ni vosa na lawa; Mitswot - Copmmandments - na i vakaro; Kuqqim/Huqqot - ordinances, statutes, decrees - na veilawa lalai eso; Mishpatim - judgements, legal regulations - lewa ni veilewai kei na kena i vakarau; Edot - covenent - obligations, stipulations - tavi ni veidinadinati kei na kena i vakarau; Piqqidim - obligations, regulations - na i tavi kei na lawa lalai; Debarim - words, utterances - vosa e dau cavuti; Trot - authoritative instructions, teachings - veidusimaki kei na i vakavuvuli.
Na i matai ni lima ni dusia na lawa ki na kena i vakarau me vaka e cavuta na Kalou mai Saineai kei na veivanua tale eso. Na kena i ka ono na debarime sema kei na vosa aseret haddebarim ka kena i balebale na tini na vosa ka dusia na lawa e tini (Ten Commandments). Dina ga ni dau vakadewataki na Torah me lawa, ia, e dusia na Vosa Vakaibalebale na kena vakayagataki e na veisiga me i vakavuvuli - na vuku sa i vuervure ni bula _V/balebale 13:14); ko ira na i tubutubu era na dsau veivakarautaki vei ira na luvedra (1:8; 4:1-11), ko ira na marama mera dau veisusu ka veituberi vei ira na lewe ni nodra vuvale (31:26).
Na vakasama vakacioloji ni lawa e vakadewataka sara vakavinaka na i Vola ni Vakarua. Na vakadewa vaka Kirisi kei na vavalagi e rau dusia ni mai vakaruataki na lawa, ia, na i vola oqo e sega ni dusia na lawa e na vakasama vaka veilewai (legal),e dusia e so na i vakavuvuli se tukutuku ni veidusimaki (Vakarua 1: 1-5; 4-49).
Na i vakarau e tukuna na wase e 16 ki na 20 e sega ni vaka sara na lawa ni veilewai (legal), ia, eso ga na i dusidusi me vakataucokotaka na bula.
Na i balebale ni vosa na Torah (lawa) e sa laki dusia na i vola taucoko nei Mosese me sa lawa. E rauta ni rua na i katolu ni i vola nei Mosese mai na i Vakatekivu ki na Tiko mai na Lekutu e i vola i tukutuku (narrative) ni nona loloma (providential care), na tekivu ni nona veiyalayalati kei Eparama ka vakatalega kina na nodra bula na Patiraki mai Saineai.
Me kakua ni vakabuwawataki na nboda rai me da raica ni Vola nei Mosese e tu kina na nona veivakarautaki na Kalou me baleta na nona bula e na veisiga ko Isireli.
Namaka na kena i kuri.Home | Top
"This will be a great advantage for locals living overseas, particularly our readers who are soldiers and Fijians serving in the British Army," Mr Ravula said.
"I am delighted with it, it's a major project and it is a major achievement for the newspaper and greater service to our readers offshore," The Fiji Times publisher Hank Arts said. "I think the people will love it," he said.The Fiji Times editor-in-chief Fred Wesley voiced similar sentiments and added uploading the vernacular newspaper online was part of The Fiji Times' service to its readers.
"We hope this site will assist our readers in terms of helping them understand and value the iTaukei language, culture and traditions," Mr Wesley said.
fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn eng_Latn eng_Latn eng_Latn